#### E L Ő T E R J E S Z T É S

### Szombathely Megyei Jogú Város

### Bűnmegelőzési, Közbiztonsági és Közrendvédelmi Bizottságának

### 2024. November 25-i ülésére

**valamint**

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. november 26-i ülésére

*Javaslat Szombathely város területén forgalmi rend változtatással kapcsolatos döntések meghozatalára*

**1. Áprily utca, Batsányi utca lakópihenő övezetté nyilvánítása**

Gálffy Áron önkormányzati képviselő kéréssel fordult az Önkormányzathoz, kerüljön megvizsgálásra, hogy az Áprily utca, Batsányi utca, Vadvirág utca forgalmi rendje miként módosítható a forgalom biztonságosabb lefolyása érdekében. Tekintettel arra, hogy a felsorolt utcák egyikében sincs járda, a gépjárművek, kerékpárosok, gyalogosok, és kisgyermekkel közlekedők kizárólag az úttesten tudnak haladni, ezért szakmailag javasolt a lakó-pihenő övezet kijelölése a Batsányi utca két végére, valamint az Áprily Lajos utca és a Ferenczy István utca kereszteződésénél a KRESZ szerinti jelzőtáblák kihelyezésevel az előterjesztés 1. sz. mellékletében foglalt térkép szerint. Ezzel egyidőben a Vadvirág utcában az „Elsőbbségadás kötelező” tábla megszüntetésre kerülne, tekintettel arra, hogy lakó-pihenő övezeten belül egyenrangú útkereszteződések lehetnek. Képviselő úr megkereste az érintett területen lakókat, akik egyetértenek a változtatással.

**2. Szent László király utca „Megállni tilos” közúti jelzőtábla kihelyezése**

Szuhai Viktor tanácsnok úrtól, a körzet önkormányzati képviselőjétől megkeresés érkezett, hogy a Szent László király utca 1-13. számú ingatlanokkal szemközti szakaszon az előterjesztés 2. sz. melléklete szerint „Megállni tilos” tábla kerüljön kihelyezésre időkorláttal reggel 7.00-800 óra között, valamint 1400-1700 óra között annak érdekében, hogy a kétirányú közlekedés az érintett időszakokban is biztosított legyen.

**3. Szűrcsapó utca 36-40. parkoló forgalmi rendjének megváltoztatása**

A 137/2024. (X.15.) VISB számú határozat úgy rendelkezett, hogy a Szűrcsapó utca 28-32. sz. előtti parkoló feltáró útja egyirányúsításra kerüljön. A szóban forgó határozatot módosítani szükség arra tekintettel, hogy a cím tévesen szerepelt. A helyes cím Szűrcsapó utca 36-40. Az útszakaszt az előterjesztés 3. sz. melléklete tartalmazza.

**4. Dr. Szabolcs Zoltán utca egyirányúsítás bevezetése**

Horváth Soma alpolgármester úr, a körzet önkormányzati képviselője megkereste a Dr. Szabolcs Zoltán utcában élőket, hogy utca egyirányúsításra kerüljön a biztonságos közlekedés megvalósítása érdekében az előterjesztés 4. sz. melléklete szerint. A szakmai javaslat kidolgozásakor figyelembevételre került, hogy a kétirányú kerékpáros közlekedés biztosított legyen, valamint a patak felőli oldalon a parkolósáv megmaradjon. Az utca burkolatának szélessége 6,0 m, amely lehetővé teszi mind a két feltétel biztosítását. A Dr. Szabolcs Zoltán utca egyirányúsítása a Lipp Vilmos utca felől a Kertész utcáig kerülne bevezetésre. A lakók túlnyomó többsége egyetért a szakmai javaslattal, az új forgalmi rend bevezetésével.

**5. Kisfaludy Sándor utca 2. tömbbelsőben „Megállni tilos” közúti jelzőtábla kihelyezése**

Putz Attila önkormányzati képviselőtől megkeresés érkezett, hogy a Kisfaludy utca 2. tömbbelsőben az előterjesztés 5. sz. melléklete szerint „Megállni tilos” tábla kerüljön kihelyezésre annak érdekében, hogy a Savaria téri játszótér körüli parkolóhelyeket használók a közlekedést ne akadályozzák a Kisfaludy utca 6. és a Savaria tér 1/E. épületek között megállók.

**6. Kötő utcában „Megállni tilos” közúti jelzőtábla kihelyezése**

Putz Attila önkormányzati képviselőtől megkeresés érkezett, hogy a Kötő utcában a Nyitra utca és a Kassa utca közötti szakaszon az iskolával szemközti oldalon az előterjesztés 6. sz. melléklete szerint „Megállni tilos” tábla kerüljön kihelyezésre időkorláttal reggel 700-800 óra között, valamint 1400-1700 óra között annak érdekében, hogy a kétirányú közlekedés az érintett időszakokban is biztosított legyen.

**7. Kötő utcában lévő parkolónál kiegészítő jelzőtábla kihelyezése**

Putz Attila önkormányzati képviselőtől megkeresés érkezett a Kötő utcában lévő parkoló használatával kapcsolatosan. Szakmailag indokolt, hogy a Nyitra Utcai Általános Iskola előtti parkolónál kiegészítő jelzőtábla kerüljön kihelyezésre annak érdekében, hogy azt kizárólagosan személygépkocsik használhassák az előterjesztés 7. sz. mellékletében foglaltak szerint.

**8. Bartók Béla körúti Perint-patak hídon 40 tonnás súlykorlátozás**

A Bartók Béla körúti Perint-patak híd előzetes szakértői felmérése alapján indokolt súlykorlátozás bevezetése. A meghatározott össztömeget, tengelyterhelést, tengelycsoport-terhelést és méretet meghaladó járművek közlekedéséről szóló36/2017. (IX. 18.) NFM rendelet szerint a 40 tonna vagy azt meghaladó össztömegű gépjárművek kizárólag közútkezelői hozzájárulással közlekedhetnek az érintett szakaszon. A rendelet értelmében az út kezelőjétől útvonalterv engedélyt kell kérni. A híd védelmének érdekében javaslom, hogy a 40 tonnát meghaladó túlsúlyos, túlméretes tehergépjárművek a Bartók Béla körúti Perint-patak hídra történő felhajtáshoz ne kapjanak engedélyt.

A forgalmi rend változtatásra vonatkozó javaslatok az érintett körzetek képviselőivel egyeztetésre kerültek.

Kérem a Tisztelt Bizottságot, hogy az előterjesztést megtárgyalni és a határozati javaslatokat elfogadni szíveskedjen.

**Szombathely, 2024. november „ ”**

/: **Horváth Soma** :/

**I.**

**HATÁROZATI JAVASLAT**

**….…./2024. (XI.25.) BKKB számú határozat**

A Bűnmegelőzési, Közbiztonsági és Közrendvédelmi Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és az alábbi javaslatot teszi a Városstratégiai, Idegenforgalmi és Sport Bizottságnak:

1. A Bizottság javasolja, hogy az Áprily Lajos utca, Batsányi Lajos utca, Vadvirág utca lakó-pihenő övezetté kerüljön átminősítésre, és a Vadvirág utcában az „Elsőbbségadás kötelező” tábla kerüljön megszüntetésre.
2. A Bizottság javasolja, hogy a Szent László király utca 1-13. számú ingatlanokkal szemközti szakaszon megállási tilalom kerüljön bevezetésre időkorláttal reggel 700-800 óra közötti, valamint 1400-1700 óra közötti időszakban.
3. A Bizottság javasolja, hogy a 137/2024. (X.15.) VISB számú határozat 2. pontja akként módosuljon, hogy a Szűrcsapó utca 36-40. sz. előtti parkoló feltáró útja kerüljön egyirányúsításra.
4. A Bizottság javasolja, hogy a Dr. Szabolcs Zoltán utca egyirányúsításra kerüljön a Lipp Vilmos utca felől a Kertész utcáig, ellenirányú kerékpáros forgalom biztosításával.
5. A Bizottság javasolja, hogy a Kisfaludy Sándor utca 2. tömbbelsőbe „Megállni tilos” tábla kerüljön kihelyezésre annak érdekében, hogy a Savaria téri játszótér körüli parkolóhelyeket használók közlekedését ne akadályozzák a Kisfaludy utca 6. és a Savaria tér 1/E épületek között megállók.
6. A Bizottság javasolja, hogy a Kötő utcában a Nyitra utca és a Kassa utca közötti szakaszon az iskolával szemközti oldalon megállási tilalom kerüljön bevezetésre időkorláttal reggel 7,00-8,00 óra között, valamint 14,00-17,00 óra között.
7. A Bizottság javasolja, hogy a Kötő utcában a Nyitra Utcai Általános Iskola előtti parkolóban kiegészítő jelzőtábla kerüljön kihelyezésre a személygépkocsik kizárólagos használata érdekében.
8. A Bizottság javasolja, hogy a Bartók Béla körúti Perint-patak hídra történő felhajtáshoz a 40 tonna vagy azt meghaladó össztömegű tehergépjárművek ne kapjanak engedélyt.

**Felelős:** Dr. Nemény András, polgármester

Horváth Soma, alpolgármester

Kelemen Krisztián, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** azonnal

**II.**

**HATÁROZATI JAVASLAT**

**….…./2024. (XI.26.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat Szombathely város területén forgalmi rend változtatással kapcsolatos döntések meghozatalára*” című előterjesztést, és a Szombathely Megyei Jogú Város Önkormányzatának Szervezeti és Működési Szabályzatáról szóló 16/2024. (X.10.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság egyetért azzal, hogy az Áprily Lajos utca, Batsányi Lajos utca, Vadvirág utca lakó-pihenő övezetté kerüljön átminősítésre, és a Vadvirág utcában az „Elsőbbségadás kötelező” tábla kerüljön megszüntetésre.
2. A Bizottság egyetért azzal, hogy a Szent László király utca 1-13. számú ingatlanokkal szemközti szakaszon megállási tilalom kerüljön bevezetésre időkorláttal reggel 700-800 óra közötti, valamint 1400-1700 óra közötti időszakban.
3. A Bizottság egyetért azzal, hogy a 137/2024. (X.15.) VISB számú határozat 2. pontja akként módosuljon, hogy a Szűrcsapó utca 36-40. sz. előtti parkoló feltáró útja kerüljön egyirányúsításra.
4. A Bizottság egyetért, hogy a Dr. Szabolcs Zoltán utca egyirányúsításra kerüljön a Lipp Vilmos utca felől a Kertész utcáig, ellenirányú kerékpáros forgalom biztosításával.
5. A Bizottság egyetért azzal, hogy a Kisfaludy Sándor utca 2. tömbbelsőbe „Megállni tilos” tábla kerüljön kihelyezésre annak érdekében, hogy a Savaria téri játszótér körüli parkolóhelyeket használók közlekedését ne akadályozzák a Kisfaludy Sándor utca 6. és a Savaria tér 1/E épületek között megállók.
6. A Bizottság egyetért azzal, hogy a Kötő utcában a Nyitra utca és a Kassa utca közötti szakaszon az iskolával szemközti oldalon megállási tilalom kerüljön bevezetésre időkorláttal reggel 700-800 óra között, valamint 1400-1700 óra között.
7. A Bizottság egyetért azzal, hogy a Kötő utcában a Nyitra Utcai Általános Iskola előtti parkolóban kiegészítő jelzőtábla kerüljön kihelyezésre a személygépkocsik kizárólagos használata érdekében.
8. A Bizottság egyetért azzal, hogy a Bartók Béla körúti Perint-patak hídra történő felhajtáshoz a 40 tonna vagy azt meghaladó össztömegű tehergépjárművek ne kapjanak engedélyt.
9. A Bizottság felkéri a polgármestert, hogy a fentiek végrehajtása érdekében a szükséges intézkedések megtételéről gondoskodjon.

**Felelős:** Dr. Nemény András polgármester

Horváth Soma alpolgármester

Tóth Kálmán, a Bizottság elnöke

/a végrehajtás előkészítéséért:

dr. Gyuráczné dr. Speier Anikó, a Városüzemeltetési és Városfejlesztési Osztály vezetője/

**Határidő:** 1-3. pont esetén: azonnal

4. pont esetén: 2025. február 3.

5-8. pont esetén: azonnal